Държавен вестник, бр. 39, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  39
	
7.	 незаконно производство, търговия и 
контрабанда на оръжия, боеприпаси, 
експлозиви и радиоактивни материали;
	
8.	 незаконна търговия със стоки и техно­
логии с потенциална двойна употреба;
	
9. 	 незаконна търговия с културни цен­
ности;
	
10.	изнудване;
	
11.	изготвяне и разпространение на под­
правени парични знаци, подправяне 
на средства за безкасово плащане 
или ценни книжа или използване на 
подправени средства за безкасово 
плащане или ценни книжа;
	
12.	подправка или изготвяне на неистински 
официални документи и сертификати;
	
13. престъпления против собствеността;
	
14. международен незаконен трафик на 
автомобили;
	
15. измама;
	
16.	укриване на данъци и митнически 
такси;
	
17.	 измами със субсидии;
	
18.	корупция;
	
19.	игри на доверие и незаконни залагания;
	
20.	изпиране на пари;
	
21.	престъпления против околната среда;
	
22.	компютърни престъпления;
	
23.	престъпления против интелектуалната 
собственост. 
	
(3)	Договарящите страни си сътрудни­
чат най-вече по случаи, свързани с 
извършването на престъпна дейност 
или подготовка за престъпна дейност 
на суверенната територия на една от 
двете Договарящи страни и ако има 
доказателство, че тези дейности могат 
за окажат вреден ефект върху другата 
Договаряща страна или представляват 
заплаха за нейната сигурност.
Член 3
Видове сътрудничество 
Договарящите страни си сътрудничат в 
съответствие с чл. 5 по-долу с оглед превенци­
ята и борбата с организираната престъпност, 
тероризма и другите престъпни деяния по 
смисъла на чл. 1. За тази цел Договарящите 
страни, доколкото е възможно:
	
1.	 обменят специалисти, в съответствие с 
необходимостта, за да си предоставят 
взаимно информация, свързана със сред­
ствата и методите за превенция и пре­
сичане на престъпността и с конкретни 
методи за пресичане на престъпността 
и на криминалистиката;
	
2.	 се уведомяват взаимно относно лицата, 
замесени в престъпни прояви, особено 
тези, които организират нещата в сянка, 
структурите на престъпните групи и 
организации и връзките между тях, ти­
пични модели на поведение на престъп­
ниците и групите престъпници, факти, 
свързани с престъпления, в частност, 
кога, къде и как са извършени престъп­
ленията, използваните от извършителя 
средства и ресурси, всички подробности, 
наказателните разпоредби, които са на­
рушени, и мерките, които са предприети, 
доколкото е необходимо, за превенция 
на престъпления или за избягване на 
значителна заплаха за обществената 
сигурност, която може да съществува 
в даден случай;
	
3.	 изпълняват, при поискване, мерки, 
които са допустими съгласно законо­
дателството на замолената Договаряща 
страна; те могат да дадат разрешение 
на представители на компетентните ор­
гани на другата Договаряща страна да 
присъстват при изпълнението на такива 
оперативни мерки;
	
4.	 си сътрудничат в хода на оперативни 
разследвания чрез координирането 
на полицейски мерки, осигуряването 
на подкрепа под формата на човешки 
ресурси, материално и организационно 
подпомагане; 
	
5.	 обменят опит и информация по-конкрет­
но за общи методи на международната 
престъпност и специфични и нови форми 
на извършване на престъпления;
	
6.	 обменят резултати от криминалистичес­
ки и криминологични изследвания при 
необходимост;
	
7.	 си сътрудничат в областта на кримино­
логичните оценки;
	
8.	 предоставят на другата Договаряща 
страна проби на предмети и субстанции, 
придобити или използвани за престъп­
на дейност или с които може да бъде 
злоупотребено;
	
9.	 изпращат експерти за обучение за на­
преднали и обмен на опит;
	
10.	си сътрудничат в областта на начално 
и последващо полицейско обучение в 
рамките на обхвата на сътрудничеството 
по чл. 1;
	
11.	провеждат работни срещи при необхо­
димост и като част от конкретни раз­
следвания за подготовка и изпълнение 
на съвместни мерки.
Член 4
Сътрудничество в превенцията и борбата с 
престъпленията, свързани с наркотици
С цел превенция и борба с незаконното 
отглеждане, производство, извличане, обра­
ботка, съхранение, внос, износ или транзитен 
пренос или трафик на наркотични вещества 
и прекурсори Договарящите страни в съот­
ветствие с чл. 5, по-специално:
	
1.	 предоставят детайлите и другите свърза­
ни със случая разкрития относно лица, 
участващи в незаконно производство 
на наркотични вещества и прекурсори